A NETFLIX SOROZATA
Követted a kézikönyv nyitóleckéit, így a földszintről máris a maffiavezéri
tetőtérig jutottál. Ideje összeszámolni a termést!
A bűn csak biznisz.
Itt nincsenek morális érvek a drogkereskedelem vagy a lányok futtatása
ellen. Szimpla üzlet. Mindenki csak a pénz után rohan.
A profit pedig nem fogja maximálni önmagát.
Fontos, hogy egy maffiavezérnek legyen üzleti terve. Ha nincs terv, összeomlik a
rendszer.
Ha beveted az intellektusodat – és az izmaidat – lenyomhatod a konkurenciát, és
álmaid alvilági vezérigazgatója lehetsz.
Mint ez a fickó! A legendás harlemi heroinbáró… Frank Lucas.
Lucas forradalmi stratégiája megreformálta a new yorki drogbizniszt, és
saját ellátási lánca napi egymillió dollárt hozott.
Régen egy hideg ágyban aludtam, de nagymenő lettem, és beindult a buli.
Ismerd meg Frank lenyűgöző tervét, és meglátod: a bűnözés igenis kifizetődő!
Frank Lucas sokmillió dolláros, nemzetközi heroinbirodalmat épített a
semmiből… a negyvenedik születésnapja előtt.
Heroineladásból akart pénzt keresni… és valóban hatalmas vagyont szerzett.
Ám mielőtt a csúcsra törnénk Frankkel, lássuk a legfontosabb alapokat!
1. TÉNY: AZ IFJÚ LUCAS KITASZÍTOTTNAK ÉREZTE MAGÁT
Frank Lucas Észak-Karolinában született, a Nagy Válság idején.
A szegregált Észak-Karolinában nem voltak lehetőségeink: képtelenség volt boldogulni
és ellátni a családjainkat.
Látta, ahogy a kuzinját megölte egy Ku Klux Klán-tag.
Az egyik klántag shotgunt tolt a szájába, és meghúzta a ravaszt.
Bizonyos események megváltoztatják az ember életét. Örökre.
Frank lelépett, New Yorkba jött.
Csakhogy sajnos analfabéta volt, így még újságot se szállíthatott ki, nem volt
munkája. Csak illegális tevékenységgel maradhatott életben – a bűnözők fogadták
be. Ezért drogot kezdett árulni.
2. TÉNY: LUCAS EGY ERŐTELJES MENTORTÓL TANULT
Bumpy Johnson minden idők legkeményebb fekete gengsztere volt. Bumpy amolyan…
apafigura volt neki.
Sok éven át dolgoztam Bumppal. 13 évig, 9 hónapig és 8 napig.
És minden centemet neki köszönhettem, senki másnak.
Bumpy halála után Frank beszállt a drogbizniszbe. Azért döntött így, mert úgy
vélte, abban van a legnagyobb pénz.
3. TÉNY: FRANK CSALÁDI ÜZLETBEN UTAZOTT
Frank volt a legidősebb közülünk. Hősnek tartottam; ha kért valamit, szót
fogadtunk.
Mindig könnyedén irányította a testvéreit. Megbízott bennük, és gazdaggá tette őket.
Folyton a családról beszélt. Beleverte a fejünkbe, hogy az összetartás a lényeg.
Frank ígéretes karrierrel és lojális belső körrel vágott neki az üzletnek – ám
eleinte nem mindenki adta meg neki a tiszteletet. Ha birodalmat építesz,
-bizonyítanod kell, hogy alkalmas vagy rá. -Egy harlemivel senki se packázhat, vili?
STRATÉGIA: SZEREZZ NEVET AZ UTCÁN!
Maffiavezérként csak úgy biztosíthatod a sikert, ha megmutatod, mi
jár az ellenszegülőknek.
Először péppé verem a fejét.
Tudniuk kell, hogy nem félsz ölni. Ez egy kemény biznisz – nagyon fontos, hogy
-mindenki féljen tőled. -Igen!
Ha vezérként gyengének tűnsz, hamar elpatkolsz.
Ezek a pasik tudták, hogyan rettentsék el a riválisokat.
Miután átvette a Winter Hill bandát, Whitey Bulger úgy statuált példát, hogy
megölte Lewis Litifet, aki már régóta megtagadta Whitey parancsait.
Megcsonkított holttestére egy kocsiban találtak rá. Albert Anastasia egy
kereskedő, Arnold Schuster meggyilkolásával indított, aki segített a
rendőrségnek egy ismert szökevény megtalálásában.
Amikor Griselda Blanco uralni kezdte a kokainbizniszt Miamiban, leleményesen
tartotta kordában ellenfeleit. Motoros bérgyilkosokat, sicario-kat fogadott, akik
fényes nappal végeztek az engedetlenekkel.
Nem sokkal a hatalomátvétel után Frank Lucasnek is bizonyítania kellett.
A hegycsúcs tele van keselyűkkel, igaz? Mindig akad valaki, aki azon agyal:
„Szerintem én jobban tudnám csinálni, mint ő. Miért nem én vagyok a vezér?”
Az efféle felségsértést nem hagyhatod válasz nélkül.
1960-Ban Tango volt a legkeményebb arc Harlemben.
Egy monstrum volt, kábé két méter magas. Minden harlemi rettegett tőle.
Tango szabadúszó heroindíler volt.
Gyakran átverte a szállítóit.
Az új főnök, Frank Lucas ezt nem tűrhette.
Érezte, hogy az óriás elkaszálása révén megmutathatja, ki az igazi vezér. Amikor
megtudta, hogy Tangónak anyag kell, egy kiló heroint adott át neki… tudva, hogy
Tango őt is át akarja ejteni.
Frank két héttel később ment a pénzért, és Tango nem okozott csalódást.
Egy centet sem fizetett neki, és kifakadt, amivel Frank becsületébe gázolt.
Meg az anyjáéba is. Gyülekezett a tömeg, és Frank számított erre.
Az üzenet világos volt.
Frank jól tudta: nem elég, ha a főnök a ravaszon tartja az ujját, meg is kell
húznia.
Pont ilyen hírnév kell a sikerhez – ám az alvilágban az erő nem elég: a mesés
vagyont az eszed teremti meg.
Kezdd a mantrával, amit minden bölcs üzletember ismer: ne fizess közvetítőknek!
STRATÉGIA: IKTASD KI A KÖZVETÍTŐT!
A gyerekek sportolók, űrhajósok, filmsztárok akarnak lenni. A közvetítői
munka eszükbe sem jut. Nagy kár… mivel abban van a nagy lóvé.
A heroinbiznisz ellátási lánca nemzetközi. A közvetítők rengeteget keresnek, mert a
forrástól vásárolnak.
És ennek a profitod látja kárát. Elmagyarázom. Frank érkezésekor a heroin a
„francia kapcsolaton” át érkezett az Egyesült Államokba.
Minden a török mákvirággal kezdődött.
A kifejlett növényekből kivonták az ópiumnedvet.
Ezt mésszel főzték, hogy elválasszák a morfiumot.
Franciaországba vitték, ahol a vegyészek heroint készítettek belőle. Precíz és
bűzös munka volt.
Ezután a korzikai maffia közvetítője az Atlanti-óceánon át Amerikába vitte a
heroint, leleményesen álcázva.
Jó drága kenyérpirító!
Miután a heroin célba ért, az amerikai bandák 400 százalékos haszonkulccsal adták
el.
A láncolat végén a helyi kereskedők álltak – mint Frank Lucas.
A maffia számtalan milliót keresett mindezen – ám Frank úgy érezte, a rendszer
nem ideális számára.
Frank ki akarta iktatni a közvetítőket, hogy maximalizálja a
profitot –így a hatóságok is kisebb eséllyel üthettek rajta.
Lucasnek nagy ötlet kellett, és ott talált rá, ahol ti valószínűleg nézitek
ezt a remek műsort: a tévében.
Volt egy adás, amire felhívták a figyelmemet: egy csomóan betéptek
Vietnamban.
Washington immár elismeri: komoly drogprobléma ütötte fel a fejét a vietnami
katonák körében.
A legtöbben krízist láttak ebben… Frank viszont másra jutott.
Frank rájött, hogy Ázsiából is behozhatná a cuccot.
Frank mesteri terve: véget vetni a francia kapcsolatnak, és saját
heroinláncot teremteni a Távol-Keletről. Szerencsére már volt egy
kontaktja.
Az unokatestvére, egy Ike Atkinson nevű úr leszerelt hadnagyként élt Ázsiában, és
képes volt kapcsolatba lépni néhány máktermesztővel.
Ám egy új üzleti modell tervezésekor… körültekintőnek kell lenned.
Frank a thaiföldi Bangkokba utazott a kuzinjához, aki bemutatta egy helyi
termelőnek.
Az illetőt Frank 007-esnek nevezte. Nem véletlenül.
A 007-es azonnal 200 kiló heroint ajánlott, nagyjából egymillió dollárért –
a maffia által szabott ár tizedéért.
Frank lelkesen igent mondott… és talált egy segítőkész fuvarost az Államok felé.
Ez egy csodálatos barátság kezdete lehetett,
Ám Franknek előbb tesztelnie kellett a 007-es szervezetét. Ezért nekivágott a
thaiföldi dzsungelnek, és napokig túrázott a tikkasztó hőségben.
Míg végül elérte az Ígéret Földjét.
Frank annyira örült, hogy még több anyagot vásárolt.
De a visszaúton akadályba ütközött.
Banditákba.
Frank együtt harcolt a kísérőivel.
A küzdelem végére egy bandita sem maradt…
…De Frank közvetlen szállításra vonatkozó terve élt és virult.
Odamentem, bevásároltam. Aztán visszajöttem, és a többi már történelem.
Ám hiába biztosítod a közvetlen ellátást, profi kereskedés nélkül nem lehetsz igazi
nagyvezér. Lássuk, hogyan biztosíthatod a keresletet!
STRATÉGIA: URALD A PIACOT!
Amennyiben a bevétel bármilyen okból elmarad az ideálistól, nincs több kérdés:
ez probléma.
A kézikönyvnek erre is van megoldása: légy te az egyetlen a
szakmában!
Amennyiben eléred a kizárólagosságot, győztél: annyit kérsz, amennyit csak
akarsz.
Íme, néhány remek példa. Enoch „Nucky” Johnson a politikai kapcsolatai révén
hajtotta uralma alá Atlantic City-t a szesztilalom idején – évi félmillió
dollárt keresett az illegális kereskedelmen és a szerencsejátékokon, ami
ma kilencmillió dollárt érne.
A philadelphiai vezér, Nicodemo Scarfo úgy uralta le a metamfetamin-ipart, hogy 380
liter P2P-t importált és terjesztett. Ennyi alapanyag féltonnányi keménydrog
elkészítésére is elég volt. Cheng Chui Ping, azaz Ping nővér két évtized alatt 40
millió dollárt keresett azzal, hogy migránsokat csempészett Kínából az
Egyesült Államokba – ezzel kiérdemelve a Csempészek Királynője nevet.
Ám Frank Lucas még szélesebb és gyorsabban növekvő piacot keresett.
A heroinfüggők 50 százaléka New York City-ben él, és a new yorki függők 80
százaléka Harlemben lakik.
A kereslet nem jelentett gondot, de honnan tudták meg a függők, hová kell
fordulniuk? Elindult a marketing.
A legtöbb szervezet hangzatos nevet ad a termékének; fontos, hogy az emberek
keresni kezdjék, így erős brandre van szükség.
Figyelemfelkető nevek kellenek. Lássuk Frank vetélytársait!
Némelyik elég ismert volt. Mindet felolvassam? Rendben…
„Betondurva”, „Haláli cucc”.
…„Ízbomba”, „Harlemi Hevítő”…
…„Baszd Meg, Baszod”…
„Pöcsös”
„Ebből A Mókából Sosem Elég”
„Nesztek”
„Árgus Mágus”
-„Rendes Cumó” -„Ding Dong”
„Túltolt Korrekt”, „Normál Korrekt”, „Lejárt”, „Bosszúanyag”, „Zöld szalag”,
„Vörös Szalag”, „Svung”.
Fantáziában nem volt hiány.
De egy szellemes név önmagában nem elég. A csomag tartalma a lényeg.
Frank Kék Varázslatnak nevezte el a korszak legkirályabb anyagát.
Frank biztosra ment. A korabeli heroinadagok zömének csupán három
százalékos volt a tisztasága. Lucas a vevői kedvéért öttől hét százalékig
tornázta fel ezt a számot.
Sokkal nagyobbat ütött. Olyan ez, mint Cadillacet venni egy Ford helyett. Inkább
a Cadillacre szavaznék, és Frank is így gondolkozott.
Amikor színvonalas, de életveszélyes anyagot árulsz, fontos a
minőségellenőrzés.
Frank egy igazi profira bízta az előkészítés felügyeletét… a gyártózsenire,
akit Red Topnak hívott.
Amint Frank heroint kapott Ázsiából, átadta Red Topnak, aki hagyományos
anyagokkal ütötte fel a drogot az eladás előtt.
Ahogy nőtt a kereslet, Frank egyre több embert vett fel, akiknek speciális
ruházatot kellett viselniük „biztonsági” okokból. Red Top időnként átköltöztette a
gyártást, nehogy lebukjanak.
Több rendőrt lefizetett, hogy az otthonukban dolgozhasson, ám a piac
uralásához kellett még valami.
Egy okos kereskedelmi terv.
Franknek – a rendőrséget tanulmányozva – feltűnt egy mintázat.
A nappali műszak minden nap 4 órakor elhagyta a posztját,
Az esti műszak viszont csak 5 órakor érkezett. Frank utasította az embereit,
hogy ebben az időablakban árusítsanak.
Ő maga inkognitóban járta a várost, így ellenőrizte a terjesztést. Aki hibázott…
súlyos büntetést kapott.
Amikor ilyen jól megy az üzlet… az ember elégedetten hátradőlhet. A színvonalas
termék és a profi terjesztés miatt Harlem összes heroinvásárlója Frank tenyeréből
evett. Ezen a ponton ki ne akarná kiélvezni a munkája gyümölcsét? Ám mielőtt
költekezésbe fognál, vess egy pillantást a kézikönyv következő
tanácsára!
STRATÉGIA: PÉNZMOSÁS
A drogkereskedelemben viszonylag ritkán adnak számlát.
A készpénzt részesítették előnyben, mert annak nincs nyoma.
De a készpénz nem várt gondokat okozhat.
Elképesztően sok pénzt kerestek az utcán.
A Frank Lucas-hoz hasonló alakok több százezer dollárt kaptak ötösökben,
tízesekben, húszasokban. Körülményes szállítani, nehéz megszámolni. A banknak
is gyanús lehet, hogy miért van nálad ennyi kápé, amikor a legtöbben csekken
kapnak fizetést.
Más probléma is akadt.
Előbb-utóbb még a maffiavezéreknek is el kell számolniuk a pénzükkel. Ha egy howard
beach-i villában élsz és Porschéval jársz, aztán az adóbevallásodban 20 ezer
dolláros postási fizetést tüntetsz fel, megütöd a bokád.
Ezért teremtették a bűn istenei…
A pénzmosást.
Készen állsz a bevételed kifehérítésére?
Sok módszer létezik, de az alapok többnyire megegyeznek. Első lépés:
elhelyezés.
Alapíts vállalkozást, egy bankszámlával, amin tárolhatod a pénzedet. Lehet autómosó
vagy… sztriptízbár. Második lépés: terítés.
Összetett tranzakciók révén eltávolíthatod a pénzt a forrásától.
Például… vegyél aranyat! Tedd pénzzé! Majd utald át az összeget egy nemzetközi
számláról egy másikra, hogy nehéz legyen lenyomozni.
Vagy… költsd a pénzt luxusautókra, ékszerre, ingatlanokra – aztán add el
őket! Jöhet is a harmadik lépés: az egyesítés.
A frissen mosott pénzt fektesd a törvényes pénzügyi rendszerbe… így nem
zaklat az adóhivatal.
Voilá! A drogból szerzett pénz máris makulátlan.
Könnyűnek tűnik… csakhogy a pénzmosás sajnos… nem magányos műfaj.
Frank mindenkit ismert New Yorkban, és a kapcsolatai segítettek a pénzmosásban.
Jó viszonyban volt a Chemical Bank egyik vezetőjével,
Aki utasította a beosztottait, hogy segítsenek Franknek.
És ők segítettek is.
Több százezer dollárt számoltak le ötösökben, tízesekben, húszasokban. A
banki alkalmazott nem tett fel kérdéseket, csak százasokra váltotta a
készpénzt.
Lucas profi vezérként legitim, adótermelő üzletekbe fektette a profitját.
Egy egész városrészt uralt Harlemben. Volt egy klubja, na meg több boltja is.
Irodaházakat vett Detroitban és New York City különböző részein. Farmot szerzett
Észak-Karolinában.
Ezerhatszáz hektárnyi földet vásárolt, 300 marhával. Még egy 100 ezer dolláros bikát
is szerzett. Óriási jószág volt!
Hatalmas egy állat.
Frank sokszínű portfóliója megnyitotta az elit kapuit.
Frank ismerte a korszak sztárjait. Joe Louis ökölvívót, zenészeket. Ő maga is
afféle celebritás volt, pedig nyilvánvalóan törvénytelen és helytelen
dolgokat tett.
Egyszer a bárban azt kérdezte: „Bírod James Brownt? Kedveled őt?” Mire én:
„Persze.” Ekkor beindult a zene, odalépett James Brown, megragadta a kezem,
és felhúzott, hogy táncoljak. A mindenit!
Mivel Frank profin mosta a pénzt, testvéreivel együtt fényes életet élhetett
Harlemben.
A pénz a lényeg! Ez itt Amerika. A pénz a lényeg!
De ha főként heroinnal dolgozol… a siker nyilván nem tarthat örökké.
Sok ember meghalt, és a kormány kezdett ébredezni.
Az Egyesült Államok első számú ellensége mostantól a kábítószer!
Hogyan őrizheted meg a vállalkozásodat ilyen nehéz időkben?
A cég veszteséggel szembesült a hatékonyságban és az emberi erőforrásban.
A lehető leggyorsabb válaszlépésre van szükség.
STRATÉGIA: ŐRIZD A PROFITOT!
Ha hosszútávra tervezel, olyan stratégia kell, ami minden változást
kibír.
Nixon elnök 1971-ben háborút hirdetett a drogok ellen, és New Yorkban megindult a
harc. Ebben az érzékeny időszakban a rendőrség meg akarta mutatni, hogy érti a
dolgát, és hamar lekapcsolja a bűnözőket.
Frank több választ is adott a helyzetre… elsőként marketingkampányba
kezdett.
Úgy vélte, ha kiáll a közösségéért, megvédheti önmagát és a birodalmát.
Kölcsönt osztogatott, és nem izgatta, ha nem kapta vissza. Gondoskodott másokról,
hogy a nép később támogassa őt.
Egy még fontosabb társadalmi csoporttal is törődnie kellett.
A zsarukkal.
Frank sokat költött a zsaruk megkenésére. Mivel a hatóságok a zsebében
voltak, nyugodtan sétálgathatott az utcán, úgysem tartóztatták le. Tudta, hogy
rengeteg kábítószert hozathat be, és a rendőrségnek egy rossz szava sem lesz
ellene.
Ám a nagy maffiavezérek tudják: a nagylelkűség nyomán sok kopó vérszemet
kap.
Lucas a ’70-es évek elején egy csendes, külvárosi házba költözött a családjával.
De a bűnözői életvitel az otthon melegében is utoléri az embert. Frank
hívatlan vendéggel szembesült: egy korrupt New York-i nyomozóval, akit Babyface-nek
nevezett.
A zsaru havi tízezer dollárt kért Franktől,
És a szervezet felszámolásával fenyegette.
Frank nem látott más opciót.
Fizetett neki.
Ám miközben igyekezett lerázni Babyface-t, még nagyobb veszély ütötte fel a fejét. A
Kábítószer-ügyosztály.
Az ügynökök keményen dolgoztak, hogy felderítsék Frank szervezetét.
Amikor előállt egy informátor… a zsaruk lecsaptak.
Amikor az ügynökök és a rendőrtisztek megérkeztek, hogy letartóztassák, a neje
tornazsákokat dobált ki az ablakon. Több, mint 500 ezer dollár volt bennük,
kis címletekben. Frank ezt a pénzt akarta magával vinni Thaiföldre, hogy száz kiló
heroint vegyen.
Az útra sajnos nem került sor.
Franket szövetségi és állami drogkereskedelemmel vádolták. Bűnösnek
találták; 70 év börtönre ítélték.
Ám Harlem drogbárója még elintézett egy utolsó tranzakciót.
Frank Amerika oldalára állt: úgy döntött, együttműködik, hogy hamarabb szabaduljon.
Üzletemberként a saját érdekét nézte, és próbálta menteni az irháját.
Ezért még a testvérét is elárulta.
Sutba dobta az alapelveit. Ez a fajta árulás… mélyen megrázza az embert.
Tényleg. Ha másról lett volna szó, jobban érteném, de a testvérével, a rokonával…
Felfoghatatlan.
A mai napig fáj, komolyan.
Mit mondhatnék? Ez csak üzlet. Lucas zseniálisan fokozta a profitot, milliókat
keresett, de csak 7 évig húzta a csúcson.
Ha nem csak fényesen, de hosszan is akarsz ragyogni, kövesd a kézikönyvet –
íme, a következő titán, a szicíliai nagyfőnök… Salvatore „Bestia” Riina.
Legendás és kegyetlen uralkodásának titka: nem tisztelte az emberi életet.
Készen állsz, hogy elszabadítsd a belső szörnyedet?